කඩුවෙල නගරයේ, කලක සිට ගරාවැටෙමින් තිබූ ප්‍රධාන බස් නැවතුම්පොළ රුපියල් ලක්ෂ 900ක වියදමින් නැවත ඉදි කෙරෙමින් පවතින අතර පසුගිය වසර අගදී ඇරඹුණු මෙහි ඉදි කිරීමට සියයට අසූවක ප්‍රමාණයක් මේ වනවිට නිමවෙමින් පවතී.කඩුවෙල නගරාධිපති ජී. එච්. බුද්ධදාස මහතාගේ මෙහෙයවීමෙන් ක්‍රියාවට නැංවුණු මේ බස් නැවතුම්පොළ ඉදි කිරීම සඳහා පළාත් සභා ප්‍රතිපාදන යටතේ රුපියල් ලක්ෂ 400ක් හා නගර සභා ප්‍රතිපාදන යටතේ රුපියල් ලක්ෂ 500ක් මේ වනවිට වෙන්ව තිබේ.බිම් මහලේ බස් රථ නැවැත්වීම හා එම පර්යන්තයේ බස් මාර්ග 11ක මෙහෙයුම් බස් රථවලට පිවිසීමේ පහසුකම්, මගී විවේකාගාර, රියැදුරු, කොන්දොස්තර මහතුන්ගේ විවේකාගාර, නවීන වැසිකිළි, කැසිකිළි පහසුකම් සලසා ඇත.